Sam Mantom. Samuel Stephen Mantom () (1992-yil 20-fevralda tugʻilgan) — angliyalik futbolchi. Sam Mantom „Rushall Olympic“ futbol klubida yarim himoyachi sifatida oʻynaydi. Klublardagi faoliyati. West Bromwich Albion. Sam Mantom oʻz faoliyatini „Walsall“ futbol klubining akademiyasida boshlagan va keyinchalik „West Bromwich Albion“ futbol klubi tarkibiga qoʻshilgan. Sam Mantom klub bilan professional shartnoma imzolaganidan soʻng, 2010-yil 14-mayda Islandiyaning „Haukar“ futbol klubi jamoasiga ijara asosida oʻtdi. Mantom bu jamoa safida yettita oʻyinda maydonga tushib, ikkita gol urdi. Sam Mantom 2010-yil 24-avgustda Brisben Roadda „Leyton Orient“ futbol klubiga qarshi Futbol Ligasi kubogi oʻyinida „West Bromwich“ futbol klubi safida debyut oʻyinini oʻtkazdi. 2010-yil 23-noyabrda Sam Mantom „Tranmere Rovers“ futbol klubi jamoasiga bir oylik favqulodda ijara asosida qoʻshildi. Sam Mantom oʻsha kuni klub safida „Hartlepool United“ futbol klubiga qarshi oʻyinda (1:0) debyut qildi. 2011-yil 17-fevralda Sam Mantom „Oldham Athletic“ futbol klubi safiga bir oylik favqulodda ijara asosida qoʻshildi. Walsall. 2012-yil 6-martda Sam Mantom „Walsall“ futbol klubi bilan shartnoma imzoladi. Scunthorpe United. 2016-yil iyun oyida Sam Mantom „Walsall“ futbol klubi bilan yangi shartnoma imzolashdan voz kechganidan soʻng, Birinchi liga vakili „Scunthorpe United“ futbol klubi bilan uch yillik shartnoma imzoladi. Sam Mantom „Scunthorpe“ klubi safidagi ilk golini 2016-yil 22-oktyabrda „Chesterfield“ klubiga qarshi oʻyinda kiritishga muvaffaq boʻldi. Southend United. 2018-yil iyun oyida Sam Mantom nomaʼlum toʻlov evaziga „Southend United“ futbol klubi tarkibiga qoʻshilishga rozilik bildirdi. Rushall Olympic. Sam Mantom 2020-yil 16-oktaybrda „Rushall Olympic“ futbol klubi jamoasi bilan shartnoma imzoladi. Hemel Hempstead. Sam Mantom 2020-yil 27-noyabrda Milliy liganing vakili „Hemel Hempstead Town“ futbol klubi bilan shartnoma imzoladi. Rushall Olympic. 2022-yil iyun oyida Sam Mantom „Rushall Olympic“ futbol klubi safiga qayta qoʻshildi. Xalqaro oʻyinlardagi faoliyati. Sam Mantom Angliyaning 17 yoshgacha boʻlgan oʻsmirlar milliy futbol terma jamoasi sobiq futbolchisi hisoblanadi.